**DISPOZIŢIA**

**nr. 38 din 29 ianuarie 2021**

**pentru modificarea** **Dispoziţiei Preşedintelui Consiliului Judeţean Cluj nr. 1/2019 privind constituirea echipei de implementare a proiectului**

**“JUDEȚUL CLUJ – SMART TERRITORY”,** **cu modificările și completările ulterioare**

Preşedintele Consiliului Judeţean Cluj,

### Având în vedere:

### referatul nr. 3281/ 28.01.2021, întocmit de Direcţia Dezvoltare şi Investiţii, Serviciul Managementul Proiectelor, pentru modificarea Dispoziției Președintelui Consiliului Județean Cluj nr. 1/2019 privind constituirea echipei de implementare a proiectului “JUDEȚUL CLUJ – SMART TERRITORY”, cu modificările și completările ulterioare;

Ținând cont de:

### Proiectul “JUDEȚUL CLUJ – SMART TERRITORY”, cod SMIS 126214;

### Contractul de finanțare nr. 315/11.02.2019 pentru proiectul “JUDEȚUL CLUJ – SMART TERRITORY”, cod SMIS 126214;

 În conformitate cu prevederile:

* art. 2, ale art. 3 alin. (2), ale art. 58 alin. (1) și (3) și ale art. 59-61 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 191 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 - 2020;

În temeiul competentelor stabilite prin art. 196 alin. (1) lit. b) din O.U.G. nr. 57/2019 privind Codul administrativ, cu modificările si completările ulterioare,

**D I S P U N E:**

**Art. I.** Dispoziţia Preşedintelui Consiliului Judeţean Cluj nr. 1/2019 privind constituirea echipei de implementare a proiectului “**JUDEȚUL CLUJ – SMART TERRITORY”**, modificată și completată prin Dispozițiile nr. 153/25.03.2019, nr. 297/21.06.2019 și nr. 901/08.12.2020, se modifică după cum urmează:

1. Articolul 1 se modifică și va avea următorul conținut:

**”Art.1.** Se desemnează echipa pentru implementarea proiectului “JUDEȚUL CLUJ – SMART TERRITORY”*,* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Moldovan Andra Ioana | Manager Proiect | Consilier Serviciul Managementul Proiectelor |
| 2. | Salanță Claudiu Daniel | Coordonator tehnic | Arhitect ȘefConsiliul Județean Cluj |
| 3. | Moldovan Mirela | Responsabil financiar | Consilier Serviciul Financiar Contabil |
| 4. | Tiuca Adina | Responsabil achiziții 1 | ConsilierServiciul Lucrări și Achiziții Publice |
| 5. | Vermeșan Lavinia-Georgiana | Responsabil achiziții 2 | ConsilierServiciul Lucrări și Achiziții Publice |
| 6. | Nagy Oana | Responsabil tehnic 1 | ConsilierServiciul Urbanism și Amenajarea Teritoriului |
| 7. | Rusu Sanda-Daniela | Responsabil tehnic 2 | ConsilierServiciul Urbanism și Amenajarea Teritoriului |
| 8. | Precup Diana | Responsabil tehnic 3 | ConsilierServiciul Autorizare, Disciplină în Construcții, GIS |
| 9. | Pintea Corina Dana | Responsabil tehnic 4 | ConsilierServiciul Autorizare, Disciplină în Construcții, GIS |
| 10. | Luca Emanuela | Expert implementare 1 | Inspector de specialitateServiciul Centrul Naţional de Informare şi Promovare Turistică Cluj |
| 11. | Szegedi Andrei | Expert implementare 2 | Consilier Serviciul Administrație Publică, ATOP  |
| 12. | Tothfalusi Judith | Expert implementare 3 | Consilier Serviciul Managemen tul Proiectelor |

**Art. II.** Prezenta dispoziţie se comunică, prin e-mail, persoanelor desemnate la art. 1, Direcției de Dezvoltare și Investiții precum şi Prefectului Judeţului Cluj.

|  |  |
| --- | --- |
| **PREŞEDINTE** | **CONTRASEMNEAZĂ** |
| **ALIN TIȘE** | **SECRETAR GENERAL AL JUDEŢULUI** |
|  | **SIMONA GACI** |